proxectonos/corpus_dominio_legal_administrativo_tmp huggingface dataset:
RESOLUCIÓN do 11 de marzo de 2024 pola que se ordena a publicación da modificación da relación de postos de traballo do persoal técnico, de xestión e de administración e servizos.
Universidade de Vigo — III. Outras disposicións — 19/03/2024

Unha vez aprobada a modificación da vixente relación de postos de traballo do persoal técnico, de xestión e de administración e servizos, logo do informe favorable do Consello Social, emitido na sesión do 29 de febreiro de 2024 e consonte o establecido no artigo 91 dos estatutos da Universidade de Vigo, aprobados polo Decreto 13/2019, do 24 de xaneiro (DOG do 22 de febreiro), e no artigo 38 da Lei 2/2015, do 29 de abril, do emprego público de Galicia, e en exercicio das competencias que lle confire a normativa vixente, esta reitoría
Primeiro. Publicar a modificación parcial da relación de postos de traballo do persoal técnico, de xestión e de administración e servizos desta universidade.
Segundo. Fixar o 1 de abril de 2024 como data para a entrada en vigor das modificacións aprobadas, para todos os efectos.
Contra esta resolución, que esgota a vía administrativa, poderase interpoñer recurso ante a xurisdición contencioso-administrativa, no prazo de dous meses contados desde o día seguinte ao da súa publicación, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Non obstante, as persoas interesadas poderán optar por interpoñer contra esta resolución recurso de reposición, no prazo dun mes contado a partir do día seguinte ao da súa publicación, ante o mesmo órgano que a ditou. Neste caso non se poderá interpoñer recurso contencioso-administrativo ata que sexa resolto expresamente ou se producise a desestimación presunta do recurso de reposición interposto, segundo o previsto no artigo 123.2 da Lei 39/2015, do 1 de outubro, do procedemento administrativo común das administracións públicas.
Vigo, 11 de marzo de 2024
CORRECCIÓN DE ERROS. Resolución do 4 de marzo de 2024 pola que se modifica parcialmente a Resolución do 23 de novembro de 2023, conxunta da Consellería de Cultura, Educación, Formación Profesional e Universidades e da Consellería de Economía, Industria e Innovación, pola que se adxudican as axudas da Orde do 1 de agosto de 2023 pola que se establecen as bases para a concesión, en réxime de concorrencia competitiva, das axudas de apoio á etapa predoutoral nas universidades do Sistema universitario de Galicia, nos organismos públicos de investigación de Galicia e noutras entidades do Sistema galego de I+D+i, cofinanciadas parcialmente no ámbito das universidades do Sistema universitario de Galicia pola Unión Europea no marco do Programa FSE+ Galicia 2021-2027, e se procede á súa convocatoria para o ano 2023 (códigos de procedemento ED481A e IN606A).
Consellería de Cultura, Educación, Formación Profesional e Universidades — III. Outras disposicións — 19/03/2024

Advertidos erros na citada resolución, publicada no Diario Oficial de Galicia núm. 50, do 11 marzo de 2024, cómpre facer as seguintes correccións:
Na páxina 18044, no punto terceiro, onde di:
«Terceiro. A distribución resultante por universidades é a seguinte:
Debe dicir:
«Terceiro. A distribución resultante por universidades é a seguinte:
RESOLUCIÓN do 22 de febreiro de 2024 pola que se publica a modificación do plan de estudos do máster universitario en Biotecnoloxía Avanzada.
Universidade de Vigo — III. Outras disposicións — 01/03/2024

Unha vez obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título mediante o Acordo do Consello de Ministros do 11 de febreiro de 2011 (publicado no
Boletín Oficial del Estado
do 16 de marzo pola Resolución do secretario xeral de Universidades do 25 de febreiro),
Esta reitoría, de conformidade co disposto no artigo 8.3 da Lei orgánica 2/2023, do sistema universitario, resolve publicar a modificación do plan de estudos conducente á obtención do título oficial de máster universitario en Biotecnoloxía Avanzada pola Universidade da Coruña e a Universidade de Vigo.
Vigo, 22 de febreiro de 2024
Cadro 1. Distribución de créditos ECTS segundo o tipo de materia.
Cadro 2. Contido do plan de estudos.
Para a obtención do título de máster universitario en Biotecnoloxía Avanzada pola Universidade da Coruña e a Universidade de Vigo, o alumnado deberá superar os 90 créditos ECTS de que consta o máster. Para iso deberá optar por unha das tres especialidades ofertadas, cursando 15 créditos ECTS da especialidade seleccionada e 3 créditos ECTS que escollerá entre as outras especialidades.
RESOLUCIÓN do 15 de xaneiro de 2024 pola que se notifican as resolucións das solicitudes de axudas de pagamento a zonas con limitacións naturais en áreas de montaña (submedida 13.1) e en áreas distintas de montaña (submedida 13.2), cofinanciadas ao 75 % polo Fondo Europeo Agrícola de Desenvolvemento Rural (Feader), reguladas na Orde do 15 de marzo de 2023.
Fondo Galego de Garantía Agraria — III. Outras disposicións — 01/03/2024

A Orde do 15 de marzo de 2023 pola que se regula a aplicación dos pagamentos directos á agricultura e á gandaría e as axudas ao desenvolvemento rural suxeitas ao sistema integrado de xestión e control (DOG núm. 55, do 20 de marzo), prevé no seu artigo 26 que a notificación das resolucións poderá realizarse mediante a publicación no
Diario Oficial de Galicia
, cunha ligazón á páxina web do Fogga.
De acordo co anterior,
Primeiro. Dar publicidade na web do Fogga ás listaxes das resolucións das solicitudes das liñas de axudas reguladas no artigo 2.2, parágrafo c), da Orde do 15 de marzo de 2023 citada.
Na web publicaranse as listaxes de concesión e de denegación das liñas de axudas de pagamento a zonas con limitacións naturais, con indicación das persoas beneficiarias, o importe, de ser o caso, e as causas de denegación.
As persoas interesadas poden acceder á dita web na seguinte ligazón:
Estas axudas están cofinanciadas ao 75 % polo Fondo Europeo Agrícola de Desenvolvemento Rural (Feader).
Segundo. Poñer á disposición das persoas interesadas no Portal de axudas PAC as resolucións completas das solicitudes das liñas de axudas citadas no punto primeiro mediante a aplicación para teléfonos móbiles Sga@pp, dispoñible en Google Play ou en App Store, e no Portal de axudas PAC a través da seguinte ligazón:
https://fogga.xunta.gal/gl/pac/consultas_pac/portal_de_axudas_pac
Neste portal, cada persoa interesada poderá acceder ao contido da súa resolución individualizada mediante certificado dixital ou DNI-e (DNI electrónico) ou emprego da Chave365. A información sobre a forma de alta da Chave365 atópase na ligazón que se indica a seguir:
https://sede.xunta.gal/tramites-e-servizos/chave365
Contra as citadas resolucións, que non poñen fin á vía administrativa, as persoas interesadas poderán interpoñer recurso de alzada ante o presidente do Fogga, no prazo dun mes desde o día seguinte ao desta publicación, consonte ao disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade co artigo 30.4 da Lei 39/2015, do 1 de outubro.
Santiago de Compostela, 15 de xaneiro de 2024
RESOLUCIÓN do 15 de xaneiro de 2024 pola que se publica a relación de solicitudes aprobadas e denegadas das axudas relativas ás intervencións ambientais e climáticas do Plan estratéxico da PAC 2023-2027 para a campaña 2023, cofinanciadas ao 80 % polo Fondo Europeo Agrícola de Desenvolvemento Rural (Feader).
Fondo Galego de Garantía Agraria — III. Outras disposicións — 01/03/2024

Mediante a Orde do 15 de marzo de 2023 (DOG núm. 55, do 20 de marzo), a Consellería do Medio Rural regulou a aplicación dos pagamentos directos á agricultura e á gandaría e as axudas ao desenvolvemento rural suxeitas ao sistema integrado de xestión e control.
O artigo 26 da citada orde dispón que as resolucións poderán ser notificadas de acordo co establecido no artigo 45 da Lei 39/2015, do 1 de outubro, do procedemento administrativo común das administracións públicas. De conformidade co establecido no dito artigo, a notificación realizarase mediante a publicación no
Diario Oficial de Galicia
.
Por outra banda, de conformidade co artigo 7.1 da Lei 9/2007, do 13 de xuño, de subvencións de Galicia, e o Decreto 7/2014, de 16 de xaneiro, polo que se aprobaron os estatutos do organismo autónomo Fondo Galego de Garantía Agraria (de aquí en diante, Fogga), atribuíuse á Dirección do Fogga a potestade de resolver os procedementos de concesión de axudas que se tramiten no ámbito das súas competencias.
De acordo co anterior,
Primeiro. Facer pública na web do Fogga a relación de solicitudes aprobadas e denegadas das axudas relativas as intervencións ambientais e climáticas do plan estratéxico da PAC, ao abeiro da Orde do 15 de marzo de 2023.
As persoas interesadas poden acceder á dita web na seguinte ligazón:
Estas axudas están financiadas o 80 % polo Fondo Europeo Agrícola de Desenvolvemento Rural (Feader).
Segundo. Poñer á disposición das persoas interesadas as resolucións completas das solicitudes indicadas no punto primeiro mediante a aplicación para teléfonos móbiles «Sga@pp» dispoñible en Google Play ou en App Store, e no «Portal de axudas PAC» a través da seguinte ligazón:
https://fogga.xunta.gal/gl/pac/consultas_pac/portal_de_axudas_pac
Terceiro. Contra as citadas resolucións, que non poñen fin á vía administrativa, as persoas interesadas poderán interpoñer recurso de alzada ante o presidente do Fogga no prazo dun mes contado desde o día seguinte ao desta publicación, consonte o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade co artigo 30.4 da citada lei.
Santiago de Compostela, 15 de xaneiro de 2024
CORRECCIÓN DE ERROS. Orde do 27 de decembro de 2023, conxunta da Consellería de Cultura, Educación, Formación Profesional e Universidades e da Consellería de Economía, Industria e Innovación, pola que se establecen as bases para a concesión, en réxime de concorrencia competitiva, das axudas de apoio á etapa de formación posdoutoral nas universidades do Sistema universitario de Galicia, nos organismos públicos de investigación de Galicia e noutras entidades do Sistema de I+D+i galego, e se procede á súa convocatoria para o ano 2024 (código de procedementos ED481B e IN606B).
Consellería de Cultura, Educación, Formación Profesional e Universidades — III. Outras disposicións — 01/03/2024

Advertidos erros na citada orde, publicada no
Diario Oficial de Galicia
núm. 35, do 19 de febreiro de 2024, procede facer as seguintes correccións:
Na páxina 14060, no artigo 2.2.c), onde di: «c) Non ter sido seleccionada ou, no caso de ser seleccionada, non ter renunciado con anterioridade á publicación desta convocatoria para algún dos seguintes programas:», debe dicir: «c) Non ter sido seleccionada para algún dos seguintes programas:».
RESOLUCIÓN do 19 de febreiro de 2024, da Dirección Xeral de Comercio e Consumo, pola que se dá publicidade ás axudas concedidas ao abeiro da Orde do 16 de agosto de 2023 pola que se establecen as bases reguladoras para a concesión, en réxime de concorrencia non competitiva, de subvencións do programa de comercio circular e se procede á súa convocatoria para o ano 2023 (código de procedemento CO300D).
Consellería de Economía, Industria e Innovación — III. Outras disposicións — 01/03/2024

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 23 das bases reguladoras da orde, publícanse as subvencións concedidas por resolución do director xeral de Comercio e Consumo, por delegación da conselleira de Economía, Industria e Innovación (Orde do 9.2.2023; DOG núm. 34, do 17.2.2023), relacionadas no anexo.
Norma reguladora: Orde do 16 de agosto de 2023 pola que se establecen as bases reguladoras para a concesión, en réxime de concorrencia non competitiva, de subvencións do programa de comercio circular e se procede a súa convocatoria para o ano 2023 (código de procedemento CO300D).
Crédito orzamentario: 1.500.000,00 €.
Finalidade: a concesión de subvención do programa de comercio circular.
Santiago de Compostela, 19 de febreiro de 2024
RESOLUCIÓN do 21 de febreiro de 2024 de cesamento dun membro do Comité de Ética da Investigación con Medicamentos de Galicia (CEIM-G).
Consellería de Sanidade — II. Autoridades e persoal — 05/03/2024

A presidenta do Comité de Ética da Investigación con Medicamentos de Galicia (CEIM-G) comunicou o día 24.1.2024 a proposta de cesamento dun membro do referido comité.
Antecedentes:
Mediante a Resolución do 17 de decembro de 2021, que se publicou no
Diario Oficial de Galicia
do 31 de decembro (vid. corrección de erros DOG do 19 de xaneiro de 2022), concedeuse a renovación da acreditación do CEIM-G e nomeáronse como membros as persoas que se relacionaban no anexo, entre as cales figuraba Irene Zarra Ferro, farmacéutica especialista en farmacia hospitalaria, quen renuncia agora por motivos persoais á súa condición de membro do comité.
Consideracións legais e técnicas:
1. O Decreto 63/2013, do 11 de abril, regula os comités de ética de investigación clínica de Galicia. No relativo á súa composición, o artigo 5.4 sinala que as persoas membros deste comité serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada entre homes e mulleres.
2. O punto 7 do artigo 5 dispón que o nomeamento se efectuará por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou ben por incumprimento notorio das súas funcións, ao criterio do comité, e logo de audiencia do/da interesado/a.
Sobre a composición numérica, en concreto, o punto 1 do mesmo artigo sinala que estará formado por un mínimo de nove e un máximo de vinte e cinco membros, de maneira que se asegure a independencia, competencia e experiencia na toma de decisións e no cumprimento das súas funcións.
Na actualidade, o comité axústase na súa composición aos citados topes numéricos.
Logo de ver o que se expuxo, e de acordo coa proposta do 13.2.2024 que efectuou a Secretaría Xeral Técnica da Consellería de Sanidade,
O cesamento de Irene Zarra Ferro como membro do CEIM-G.
Santiago de Compostela, 21 de febreiro de 2024
RESOLUCIÓN do 21 de febreiro de 2024 pola que se ordena a publicación do Acordo do Consello da Xunta de Galicia, do 15 de febreiro de 2024, polo que se aproba a modificación da relación de postos de traballo.
Consello Consultivo de Galicia — III. Outras disposicións — 06/03/2024

O Consello Consultivo de Galicia, creado pola Lei 9/1995, do 10 de novembro, e regulado na actualidade pola Lei 3/2014, do 24 de abril, é o supremo órgano consultivo da Xunta de Galicia e das administracións públicas da Comunidade Autónoma de Galicia, e actúa con independencia respecto de calquera órgano e, en garantía dela, goza de autonomía orgánica e funcional, non estando os seus membros ligados por ningún mandato imperativo.
A aprobación da modificación da relación de postos de traballo do Consello Consultivo de Galicia xustifícase polas necesidades funcionais e organizativas actuais, tras as modificacións operadas por leis posteriores que afectaron a Lei 3/2014, do 24 de abril, do Consello Consultivo de Galicia.
En consecuencia, por proposta do Consello Consultivo de Galicia, unha vez consultadas as organizacións sindicais presentes na Mesa Xeral de Negociación da Comunidade Autónoma, o Consello da Xunta de Galicia, na súa reunión do día 15 de febreiro de 2024, adoptou o seguinte
Primeiro. Aprobar a modificación da relación de postos de traballo do Consello Consultivo de Galicia que se xunta como anexo ao presente acordo.
Segundo. Ordenar a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 15 de febreiro de 2024, relativo á aprobación da modificación da relación de postos de traballo do Consello Consultivo de Galicia, coa finalidade de cumprir o dito acordo, dispoño que se publique no
Diario Oficial de Galicia
como anexo a esta resolución.
Santiago de Compostela, 21 de febreiro de 2024
EXTRACTO da Resolución do 22 de febreiro de 2024 pola que se establecen as bases reguladoras, en réxime de concorrencia competitiva, para a concesión de subvencións á creación audiovisual para a promoción do talento audiovisual galego e se convocan para o ano 2024 (código de procedemento CT207E).
Axencia Galega das Industrias Culturais — III. Outras disposicións — 06/03/2024

BDNS (Identif.): 746432.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
1. Poderán ser beneficiarias destas axudas todas as persoas físicas que poidan acreditar a súa vinculación previa coa realización dunha obra audiovisual ou formación académica no ámbito da creación ou produción audiovisual, ou ben a súa participación en cursos ou obradoiros relacionados coa creación audiovisual, e desenvolvan a súa actividade habitual maioritariamente en Galicia.
2. As persoas físicas autónomas ou as persoas xurídicas que estean constituídas como produtora independente no momento de presentar a solicitude, teñan a sede social na Comunidade Autónoma de Galicia ou nun Estado membro da UE, ou que forme parte do acordo que establece a Área Económica Europea, e desenvolva a súa actividade habitual maioritariamente en Galicia.
Segundo.
Finalidade
O apoio á creación de obras audiovisuais con decidida vocación artística e cultural e, en concreto, a realización de curtametraxes a cargo de creadores/as individuais, e a posprodución de curtametraxes e realización de longametraxes a cargo de empresas individuais ou produtoras, e proceder á súa convocatoria para o ano 2024.
Terceiro.
Bases reguladoras
Resolución do 22 de febreiro de 2024 pola que se establecen as bases reguladoras, en réxime de concorrencia competitiva, para a concesión de subvencións á creación audiovisual para a promoción do talento audiovisual galego e se convocan para o ano 2024 (código de procedemento CT207E).
Cuarto.
Importe
Para a concesión das subvencións destínase un crédito global de 176.000 euros, con cargo ás seguintes aplicacións do orzamento da Axencia Galega das Industrias Culturais:
Código de procedemento 2015-00003.
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no
Diario Oficial de Galicia
.
Santiago de Compostela, 22 de febreiro de 2024
CORRECCIÓN DE ERROS. Orde do 22 de decembro de 2023 pola que se establecen as bases reguladoras das axudas para a creación de superficies forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e se convocan para o ano 2024 (código de procedemento MR670B).
Consellería do Medio Rural — III. Outras disposicións — 05/03/2024

Advertido un error na versión en castelán da citada orde, publicada no
Diario Oficial de Galicia
número 24, do 2 de febreiro de 2024, realízase a corrección na versión do DOG nese idioma.
Tal corrección non procede realizala no texto en galego.
ORDE do 27 de febreiro de 2024 pola que se modifica a autorización do Centro Privado Plurilingüe Montecastelo, de Vigo (Pontevedra).
Consellería de Cultura, Educación, Formación Profesional e Universidades — III. Outras disposicións — 05/03/2024

A titularidade do centro privado (CPR) Plurilingüe Montecastelo, de Vigo solicita a modificación da autorización para impartir 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CPR Plurilingüe Montecastelo, de Vigo, e autorizar 1 unidade de educación especial, quedando o centro configurado como se sinala a seguir:
Denominación xenérica: Centro Privado (CPR) Plurilingüe.
Denominación específica: Montecastelo.
Código: 36011191.
Domicilio: rúa Doutor Paz Pardo, 84.
Localidade: Vigo.
Concello: Vigo.
Provincia: Pontevedra.
Titular: Fomento de Centros de Enseñanza, S.A.
Composición resultante:
• Educación infantil: 3 unidades.
• Educación primaria: 6 unidades.
• Educación secundaria obrigatoria: 4 unidades.
• Bacharelato: 4 unidades, das modalidades de Ciencias e Tecnoloxía; Humanidades e Ciencias Sociais.
• Educación especial: 1 unidade.
Artigo 2.
Inicio da actividade
Para a posta en funcionamento da unidade que se autoriza, a Xefatura Territorial da Consellería de Cultura, Educación, Formación Profesional e Universidades de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado a cumprir a normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 27 de febreiro de 2024
RESOLUCIÓN do 26 de febreiro de 2024, da Secretaría Xeral de Apoio ao Emprego, Traballo Autónomo e Economía Social, pola que se fai pública a listaxe das entidades cooperativas e asociacións de cooperativas que cumpriron coa obriga do depósito de contas anuais do exercicio 2022.
Consellería de Promoción do Emprego e Igualdade — III. Outras disposicións — 05/03/2024

De conformidade co disposto no artigo 97.2 do Regulamento do Rexistro de Cooperativas de Galicia aprobado polo Decreto 430/2001, do 18 de decembro (DOG núm. 31, do 12 de febreiro de 2002), faise público que esta secretaría xeral resolveu publicar a listaxes das entidades cooperativas e asociacións de cooperativas que cumpriron coa obriga do depósito das contas anuais correspondentes ao exercicio 2022.
Santiago de Compostela, 26 de febreiro de 2024
EXTRACTO da Resolución do 28 de febreiro de 2024 pola que se modifica a Resolución do 21 de decembro de 2023 pola que se establecen as bases reguladoras para a concesión, en réxime de concorrencia non competitiva, das subvencións a proxectos turísticos para o fomento do turismo enogastronómico, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria por anticipado de gasto para o ano 2024, con carácter plurianual (código de procedemento TU503I).
Axencia de Turismo de Galicia — III. Outras disposicións — 07/03/2024

BDNS (Identif.): 739378.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Ampliación do prazo de presentación de solicitudes
Acórdase ampliar o prazo de presentación de solicitudes establecido no artigo 9 das bases reguladoras da Resolución do 21 de decembro de 2023 pola que se establecen as bases reguladoras para a concesión, en réxime de concorrencia non competitiva, das subvencións a proxectos turísticos para o fomento do turismo enogastronómico, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria por anticipado de gasto para o ano 2024, con carácter plurianual (código de procedemento TU503I), nun mes, polo que o prazo de presentación de solicitudes rematará o 19 de xullo de 2024.
Esta ampliación permite que aquelas persoas que non formulasen solicitude con anterioridade poidan formulala tendo en conta a modificación efectuada.
Santiago de Compostela, 28 de febreiro de 2024
CORRECCIÓN DE ERROS. Acordo do 4 de marzo de 2024 polo que se fan públicos os resultados xerais e por circunscricións e a relación de deputadas e deputados proclamados electos nas eleccións ao Parlamento de Galicia do día 18 de febreiro de 2024.
Xunta Electoral de Galicia — III. Outras disposicións — 08/03/2024

Advertido un erro no devandito anuncio, publicado no
Diario Oficial de Galicia
núm. 47, do 6 de marzo de 2024, cómpre realizar a seguinte corrección:
Na páxina 17322, na epígrafe I, Resultados xerais, no recadro Núm. de votos a candidaturas, onde di: «1.488.805», debe dicir: «1.488.705», e no recadro Núm. de votos válidos, onde di: «1.501.857», debe dicir: «1.501.757».
RESOLUCIÓN do 21 de febreiro de 2024 pola que se dispón a publicación da decisión do Xurado da cuarta edición dos premios Valedora do Pobo aos mellores traballos fin de grao (TFG) e traballos fin de máster (TFM) en materia de igualdade e dereitos das mulleres.
Valedor do Pobo — III. Outras disposicións — 08/03/2024

De conformidade co establecido no punto 6 das bases da convocatoria da cuarta edición dos premios Valedora do Pobo aos mellores traballos de fin de grao (TFG) e traballos fin de máster (TFM) en materia de igualdade e dereitos das mulleres, aprobadas pola Resolución do 9 de outubro de 2023 (DOG núm. 194, do 11 de outubro),
Dar publicidade á decisión do Xurado, do 19 de febreiro de 2024, emitida por unanimidade:
– Premio traballo fin de grao: Violencia de xénero. Impacto das ordes de protección e do proceso xudicial no benestar psicolóxico das vítimas. Autora: Coral Carballeda Roca, da Universidade de Santiago de Compostela.
– Premio traballo fin de máster: Lexislar e xulgar desde a perspectiva de xénero: especial referencia ao ámbito do dereito penal e aos delitos sexuais. Autora: Teresa Búa Zache, da Universidade da Coruña.
Santiago de Compostela, 21 de febreiro de 2024
RESOLUCIÓN do 29 de febreiro de 2024 pola que se dá publicidade dos convenios subscritos no exercicio 2023.
Instituto Galego de Promoción Económica — III. Outras disposicións — 08/03/2024

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade deberá publicar no
Diario Oficial de Galicia
unha relación dos convenios subscritos.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Promoción Económica no exercicio de 2023, a cal se anexa a esta resolución.
Santiago de Compostela, 29 de febreiro de 2024
RESOLUCIÓN do 7 de febreiro de 2024, da Dirección Xeral de Gandaría, Agricultura e Industrias Agroalimentarias, pola que se lle dá publicidade ás axudas concedidas ao abeiro da Orde do 21 de decembro de 2022 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países e se convocan para o ano 2023 (código de procedemento MR440D).
Consellería do Medio Rural — III. Outras disposicións — 08/03/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario ao que se imputen, beneficiario, cantidade concedida e finalidade ou finalidades da subvención.
Na súa virtude, esta dirección xeral
Ordenar a publicación, no Diario Oficial de Galicia, das axudas concedidas con cargo á Orde do 21 de decembro de 2022 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países e se convocan para o ano 2023, e que figuran como anexo nesta resolución.
Santiago de Compostela, 7 de febreiro de 2024
– Finalidade: mellorar a competitividade dos viños españois mediante a execución de actividades de promoción e comunicación levadas a cabo en terceiros países.
– Financiamento: procede do Fondo Europeo Agrícola de Garantía (Feaga) concepto 713-D.770.0 e proxecto 201100766 dos orzamentos xerais da Comunidade Autónoma de Galicia
– Beneficiarios e axudas concedidas:
RESOLUCIÓN do 7 de febreiro de 2024, da Dirección Xeral de Gandaría, Agricultura e Industrias Agroalimentarias, pola que se lle dá publicidade ás axudas concedidas ao abeiro da Orde do 21 de decembro de 2022 pola que se establecen as bases reguladoras das axudas para os investimentos para a elaboración e comercialización de produtos vitivinícolas, financiadas polo Fondo Europeo Agrícola de Garantía (Feaga), e se convocan para o exercicio orzamentario de 2023 (código de procedemento MR361A).
Consellería do Medio Rural — III. Outras disposicións — 08/03/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario ao que se imputen, beneficiario, cantidade concedida e finalidade ou finalidades da subvención.
Na súa virtude, esta dirección xeral
Ordenar a publicación, no Diario Oficial de Galicia, das axudas concedidas con cargo á Orde do 21 de decembro de 2022 pola que se establecen as bases reguladoras das axudas para os investimentos para a elaboración e comercialización de produtos vitivinícolas, financiadas polo Fondo Europeo Agrícola de Garantía (Feaga), e se convocan para o exercicio orzamentario de 2023 (código de procedemento MR361A), e que figuran como anexo nesta resolución.
Santiago de Compostela, 7 de febreiro de 2024
– Finalidade: mellorar o rendemento global das empresas do sector vitivinícola e a súa adaptación ás demandas do mercado, así como aumentar a súa competitividade.
– Partida orzamentaria: 14.04.713D.770.0, financiada polo Fondo Europeo Agrícola de Garantía (Feaga).
– Beneficiarios e axudas concedidas:
RESOLUCIÓN do 28 de febreiro de 2024, da Secretaría Xeral de Apoio ao Emprego, Traballo Autónomo e Economía Social, pola que se dá publicidade ás axudas concedidas ao abeiro da Orde do 19 de xullo de 2023 pola que se establecen as bases reguladoras para a concesión, en réxime de concorrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2023 e 2024 (código de procedemento TR811A).
Consellería de Promoción do Emprego e Igualdade — III. Outras disposicións — 08/03/2024

En cumprimento do disposto no artigo 4.1 da Orde do 19 de xullo de 2023 pola que se establecen as bases reguladoras para a concesión, en réxime de concorrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2023 e 2024 (DOG núm. 146, do 2 de agosto), resolvo que se proceda á publicación das subvencións concedidas que se indican no anexo, cun importe total de 519.453,31 euros, con cargo ás aplicacións 11.30.324C.444.0, 11.30.324C.445.0, 11.30.324C.460.0 e 11.30.324C.481.1 dos orzamentos xerais da Comunidade Autónoma de Galicia para os exercicios 2023 e 2024.
Santiago de Compostela, 28 de febreiro de 2024
Aplicación 11.30.324C.444.0.
Aplicación 11.30.324C.445.0.
Aplicación 11.30.324C.460.0.
Aplicación 11.30.324C.481.1.
CORRECCIÓN DE ERROS. Orde do 27 de novembro de 2023 pola que se modifica o Decreto 165/2019, do 26 de decembro, polo que se establece o procedemento para a adquisición da condición de persoal funcionario de carreira polo persoal laboral fixo do Convenio colectivo único do persoal laboral da Xunta de Galicia.
Consellería de Facenda e Administración Pública — I. Disposicións xerais — 11/03/2024

Advertidos erros na dita orde, publicada no
Diario Oficial de Galicia
número 231, do 5 de decembro de 2023, cómpre facer a seguinte corrección:
Na páxina 67067, pertencente ao anexo, onde di:
Debe dicir:
RESOLUCIÓN do 13 de marzo de 2024 pola que se anuncian os acordos do Pleno de publicación do informe de fiscalización pronta das medidas adoptadas polas entidades locais de Galicia para abordar a crise humanitaria provocada pola invasión de Ucraína e o informe de fiscalización das obrigas de remisión de información das entidades locais de Galicia e de avaliación do contorno de control: control interno, contratos e convenios (exercicios 2019-2020).
Consello de Contas de Galicia — III. Outras disposicións — 20/03/2024

De conformidade co disposto no artigo 19 da Lei 6/1985, do 24 de xuño, do Consello de Contas, anúnciase a aprobación e publicación por parte do Pleno do Consello de Contas de Galicia, con datas do 29 de febreiro e 7 de marzo, respectivamente, dos seguintes informes:
• [1702023_12] Informe de fiscalización pronta das medidas adoptadas polas entidades locais de Galicia para abordar a crise humanitaria provocada pola invasión de Ucraína.
• [1702022-03] Informe de fiscalización das obrigas de remisión de información das entidades locais de Galicia e de avaliación do contorno de control: control interno, contratos e convenios (exercicios 2019-2020).
Enlace para acceder ao texto completo dos informes: https://www.ccontasgalicia.es/sites/
consello_de_contas/files/contents/documents/2023/20240304_Informe_Informe_de_
fiscalizacion_1702023-12_IF_Informe_fiscalizacion_FAREFUX_G.pdf
https://www.ccontasgalicia.es/sites/consello_de_contas/files/contents/documents/2024/
1702022-03_IF_Informe_Fiscalizacion_Obriga_remision_exercicios_2019_e_2020_G.pdf
Santiago de Compostela, 13 de marzo de 2024
CORRECCIÓN DE ERROS. Resolución do 11 de marzo de 2024 pola que se convocan cursos descentralizados no ámbito da formación continua para o persoal das agrupacións de voluntarios/as de protección civil da Comunidade Autónoma de Galicia.
Academia Galega de Seguridade Pública — III. Outras disposicións — 20/03/2024

Advertidos erros na citada resolución publicada no
Diario Oficial de Galicia
número 53, do 14 de marzo de 2024, cómpre facer as seguintes correccións:
Na páxina 18965, na base oitava, onde di: «2º. Reservarase un corenta por cento das prazas para as persoas con residencia no concello onde se realice o curso.», debe dicir: «2º. Reservarase nos cursos da modalidade presencial un corenta por cento das prazas para as persoas con residencia no concello onde se realice o curso.».
DECRETO 34/2024, do 29 de febreiro, polo que se dispón o nomeamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 11/03/2024

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do seu Regulamento de réxime interno, e de acordo coa proposta efectuada pola Confederación de Empresarios de Galicia o 5 de febreiro de 2024,
Un. Nomear membro titular do Consello Económico e Social de Galicia, en representación da Confederación de Empresarios de Galicia, a Román Gómez Crespo.
Dous. Nomear membro suplente do Consello Económico e Social de Galicia, en representación da Confederación de Empresarios de Galicia, a Luis Novoa Rodríguez.
Santiago de Compostela, vinte e nove de febreiro de dous mil vinte e catro
DECRETO 32/2024, do 29 de febreiro, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 11/03/2024

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia, e no artigo 9.e) do seu Regulamento de réxime interno, e de acordo coa proposta efectuada pola Confederación de Empresarios de Galicia o 5 de febreiro de 2024,
Un. Que cese como membro titular do Consello Económico e Social de Galicia, en representación da Confederación de Empresarios de Galicia, Diego Vázquez Reino.
Dous. Que cese como membro suplente do Consello Económico e Social de Galicia, en representación da Confederación de Empresarios de Galicia, Rosa María Sánchez Gándara.
Santiago de Compostela, vinte e nove de febreiro de dous mil vinte e catro
DECRETO 33/2024, do 29 de febreiro, polo que se dispón o nomeamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 11/03/2024

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do seu Regulamento de réxime interno, e de acordo coa proposta efectuada polo Sindicato Nacional de Comisións Obreiras de Galicia o 12 de febreiro de 2024,
Nomear membro titular do Consello Económico e Social de Galicia, en representación do Sindicato Nacional de Comisións Obreiras de Galicia, a José Cazón Lamas.
Santiago de Compostela, vinte e nove de febreiro de dous mil vinte e catro
DECRETO 31/2024, do 29 de febreiro, polo que se dispón o cesamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 11/03/2024

En virtude do establecido no artigo 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia, e no artigo 9.e) do seu Regulamento de réxime interno, e de acordo coa proposta efectuada polo Sindicato Nacional de Comisións Obreiras de Galicia o 12 de febreiro de 2024,
Que cese como membro titular do Consello Económico e Social de Galicia, en representación do Sindicato Nacional de Comisións Obreiras de Galicia, Juan Martínez García.
Santiago de Compostela, vinte e nove de febreiro de dous mil vinte e catro
RESOLUCIÓN do 28 de febreiro de 2024 pola que se notifican as resolucións das alegacións ao Sistema de información xeográfica de parcelas agrícolas (Sixpac) da campaña 2023.
Fondo Galego de Garantía Agraria — III. Outras disposicións — 11/03/2024

Mediante a Orde do 15 de marzo de 2023, a Consellería do Medio Rural regulou a tramitación de alegacións ao Sistema de información xeográfica de parcelas agrícolas (Sixpac) da campaña 2023.
O artigo 18 da citada orde dispón que as solicitudes de modificación do Sixpac dos recintos situados na Comunidade Autónoma de Galicia se dirixirán á persoa titular da Dirección do Fogga, quen, conforme o que se indica no capítulo II do seu título I, ditará a resolución correspondente ás solicitudes da orde, que serán notificadas de acordo co establecido na Lei 39/2015, do 1 de outubro, do procedemento administrativo común das administracións públicas. De conformidade co establecido no artigo 45.1 da indicada lei, a notificación poderá realizarse mediante a publicación no Diario Oficial de Galicia cunha ligazón á páxina web do Fogga.
En relación coas alegacións ou solicitudes de modificación do Sixpac da campaña 2023, logo de informe da Subdirección Xeral de Xestión da PAC, esta dirección
Primeiro. Dar publicidade na web do Fogga das listaxes das resolucións das alegacións ao Sixpac da Orde do 15 de marzo de 2023 citada.
As persoas interesadas poden acceder á dita web na seguinte ligazón:
https://fogga.xunta.gal/
Segundo. Pór á disposición das persoas interesadas no Portal de axudas PAC as resolucións completas das solicitudes citadas no punto primeiro desta resolución.
O acceso ao dito portal poderá realizarse a través da seguinte ligazón:
https://fogga.xunta.gal/gl/pac/consultas_pac/portal_de_axudas_pac
Neste portal cada persoa interesada poderá acceder ao contido da súa resolución individualizada mediante certificado dixital ou DNI-e (DNI electrónico) ou emprego de Chave365. A información sobre a forma de alta de Chave365 está na ligazón que se indica a seguir:
https://sede.xunta.gal/tramites-e-servizos/chave365
Terceiro. Contra as citadas resolucións, que non poñen fin á vía administrativa, as persoas interesadas poderán interpor recurso de alzada ante o presidente do Fogga no prazo dun mes, contado desde o día seguinte ao desta publicación, consonte o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade co artigo 30.4 da Lei 39/2015, do 1 de outubro.
Santiago de Compostela, 28 de febreiro de 2024
RESOLUCIÓN do 11 de marzo de 2024 pola que se modifica a relación complementaria de suplentes como consecuencia da estimación dun recurso de reposición presentado contra a Resolución do 25 de xaneiro de 2024 pola que se aproba a concesión da bolsa destinada á formación en prácticas en materia de comunicación escrita, edición e asesoramento, corrección lingüística e tradución.
Valedor do Pobo — III. Outras disposicións — 18/03/2024

Con data do 11 de marzo de 2024, ditouse resolución pola que se estima o recurso de reposición presentado pola persoa solicitante con DNI nº ***1116** contra a Resolución do 25 de xaneiro de 2024 pola que se aproba a concesión da bolsa destinada á formación en prácticas en materia de comunicación escrita, edición e asesoramento, corrección lingüística e tradución (DOG núm. 25, do 5 de febreiro).
De conformidade coa dita resolución, procede modificar o anexo II da Resolución do 25 de xaneiro de 2024 pola que se aproba a concesión da bolsa destinada á formación en prácticas en materia de comunicación escrita, edición e asesoramento, corrección lingüística e tradución, que queda como figura a continuación:
Contra esta resolución, que pon fin á vía administrativa, poderase interpoñer recurso potestativo de reposición, ante o Valedor do Pobo, no prazo dun mes contado desde o día seguinte ao da publicación desta resolución no
Diario Oficial de Galicia
, ou directamente recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Santiago de Compostela, 11 de marzo de 2024
CORRECCIÓN DE ERROS. Resolución do 4 de marzo de 2024 pola que se dá publicidade da relación das persoas beneficiarias de varios programas de axudas para a adquisición de vivenda concedidas ao abeiro das convocatorias realizadas no ano 2023.
Instituto Galego da Vivenda e Solo — III. Outras disposicións — 18/03/2024

Advertido erro na citada resolución, na versión en castelán, publicada no Diario Oficial de Galicia número 51, do 12 de marzo de 2024.
Faise a corrección na versión do DOG nese idioma. Tal corrección non procede no texto en galego.
CORRECCIÓN DE ERROS. Resolución do 21 de febreiro de 2024 pola que se modifica parcialmente a Resolución do 28 de novembro de 2023, conxunta da Consellería de Cultura, Educación, Formación Profesional e Universidades e da Consellería de Economía, Industria e Innovación, pola que se adxudican as axudas da Orde do 1 de agosto de 2023 pola que se establecen as bases para a concesión, en réxime de concorrencia competitiva, das axudas de apoio á etapa de predoutoral nas universidades do SUG, nos organismos públicos de investigación de Galicia e noutras entidades do Sistema galego de I+D+i.
Axencia Galega de Innovación — III. Outras disposicións — 11/03/2024

Advertidos erros na citada resolución, publicada no Diario Oficial de Galicia núm. 45, do 4 de marzo de 2024, procede facer a seguinte corrección:
Na páxina 16772, onde di:
«Quinto. A data de comezo dos novos contratos será o día 16 de marzo de 2023 e a persoa substituta quedará suxeita ás mesmas condicións durante o tempo de aproveitamento da axuda».
Debe dicir:
«Quinto. A data de comezo do novo contrato será o día 16 de marzo de 2024 e a persoa substituta quedará suxeita ás mesmas condicións durante o tempo de aproveitamento da axuda».
EXTRACTO da Resolución do 22 de febreiro de 2024 pola que se establecen as bases reguladoras, en réxime de concorrencia competitiva, das subvencións para laboratorios, incubadoras e residencias de creación ou desenvolvemento de proxectos audiovisuais, e se convocan para o ano 2024 (código de procedemento CT215E).
Axencia Galega das Industrias Culturais — III. Outras disposicións — 11/03/2024

BDNS (Identif.): 747937.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán acadar a condición de entidades beneficiarias as persoas xurídicas privadas con actividade habitual en Galicia, promotoras e xestoras de laboratorios, incubadoras ou residencias orientadas ao asesoramento e impulso de proxectos audiovisuais.
Deberán cumprir, ademais, os seguintes requisitos:
1. Ter no obxecto social dos seus estatutos actividades directamente vinculadas ao ámbito audiovisual.
2. Ter organizado, cando menos, unha edición da iniciativa nos dous anos anteriores ao desta convocatoria.
3. Que na edición xa realizada participasen, como mínimo, dous proxectos de creación ou produción galega.
Segundo. Finalidade
Con esta convocatoria de axudas a Axencia Galega das Industrias Culturais quere promover a evolución positiva do sector audiovisual galego a través do apoio á organización e xestión de laboratorios, incubadoras ou residencias que realicen funcións de asesoramento e formación a profesionais e contribúan ao impulso de proxectos audiovisuais.
Terceiro. Bases reguladoras
Resolución do 22 de febreiro de 2024 pola que se establecen as bases reguladoras, en réxime de concorrencia competitiva, das subvencións para laboratorios, incubadoras e residencias de creación ou desenvolvemento de proxectos audiovisuais, e se convocan para o ano 2024 (código de procedemento CT215E).
Cuarto. Importe
O importe global máximo para o financiamento desta convocatoria será de 200.000 euros, dos cales 150.000 euros irán con cargo á aplicación 10.A1.432B.781.0 e 50.000 euros á 10.A1.432B.770.0, do orzamento de gasto da Axencia Galega das Industrias Culturais para 2024, código de proxecto 2015-00003, distribuído nas seguintes anualidades:
Quinto. Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no Diario Oficial de Galicia.
Santiago de Compostela, 22 de febreiro de 2024